Lugesin mõni päev tagasi kommentaare uudisele, et  viiendik Eesti elanikest soovib riigist lahkuda. Välismaal elajad põhjendasid oma lahkumist just sellega, et sealsed poliitikud nii ei käitu nagu Eestis, elu ja inimesed on palju paremad. Tegelikult on asi aga just nii nagu sa kirjutad, võõrana ei muretse sa kohaliku poliitka pärast, kuna see sind ei puuduta. Sa ei märka sealseid murekohti, mis kohalikke häirivad. Sest ollakse võõras. Aastakümneid võõrsil elanud eestlaste suhtumine oma kodumaasse ja Eestisse on tihti hoopis teistsugune. Nemad näevad paljusid  asju, mis Eestis on väga hästi nende elupaigaga võrreldes, ega jõua ära imestada, mille üle Eestis nuristetakse.